ПОЗИВ ЗА ПОДНОШЕЊЕ ПОНУДЕ, НАЧИН, РОКОВИ, МЕСТО, ВРЕМЕ И НАЧИН ОТВАРАЊА ПОНУДА

На основу члана 61. Закона о јавним набавкама („Службени гласник РС“, број 124/12) и члана 2. Правилника о обавезним елементима конкурсне документације у отвореном поступку („Службени гласник РС“, број 29/13), Одлука бр. 1428 од 03.10.2014. године о покретању отвореног поступка јавне набавке ЈНД-В 09/14 ради склапања уговора о набавци и монтажи котла на пелет. Наручилац Дом ученика средњих школа из Ниша, у поступку јавне набавке број ЈНД-В 09/14, позива понуђаче да поднесу писану понуду у отвореном поступку јавне набавке бр. 09/14 чији је предмет набавка и монтажа котла на пелет.

Понуде морају бити припремљене и поднете у складу са конкурсном документацијом и Законом о јавним набавкама.

Понуђач је дужан да испуњава услове дефинисане чланом 75. Закона о јавним набавкама и Правилником, што доказује на начин дефинисан конкурсном документацијом.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Конкурсна документација се може преузети са Портала ЈН и са сајта наручиоца: [www.domucenikasrednjihskolanis.rs](http://www.domucenikasrednjihskolanis.rs)

Понуда се доставља у писаном облику, у затвореној коверти, са назнаком „понуда-не отварај“, називом и бројем јавне набавке, поштом или лично, на адресу Дом ученика средњих школа, Ниш, ул. Косовке девојке бр. 6, до дана **19.11.2014**. године до 10.00 часова. На полеђини коверте се наводи назив, број телефон и адреса понуђача.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

Јавно отварање понуда ће се обавити дана **19.11.2014.** године у 10:15 часова у просторијама Дома ученика средњих школа Ниш, ул. Косовке девојке бр.6. Отварању понуда може присуствовати овлашћени представник понуђача који је дужан да пре почетка отварања понуда комисији поднесе овлашћење за учешће у поступку отварања понуда.

Одлука о избору најповољније понуде ће бити донета у року од 8 радних дана од дана јавног отварања понуда.

Додатне информације се могу добити до истека рока за подношење понуда, у писаној форми на адресу: Дом ученика средњих школа Ниш, ул. Косовке девојке бр. 6, или на e-mail адресу: domucenikanis@gmail.com, факс 018/4575-833.